CELEX: 62013CA0198
Language: et
Date: 2014-07-10 00:00:00
Title: Kohtuasi C-198/13: Euroopa Kohtu (viies koda) 10. juuli 2014 . aasta otsus (Juzgado de lo Social n °1 de Benidormi eelotsusetaotlus – Hispaania) – Víctor Manuel Julián Hernández jt versus Puntal Arquitectura SL jt (Töötajate kaitse tööandja maksejõuetuse korral — Direktiiv 2008/94/EÜ — Kohaldamisala — Tööandja õigus nõuda liikmesriigilt hüvitist töötajale makstud töötasu eest viimase algatatud vallandamise vaidlustamise menetluse ajal alates 60 tööpäeva möödumisest nimetatud kaebuse esitamisest — Õiguse puudumine hüvitisele vallandamise tühisuse korral — Töötaja subrogatsioon tööandja õiguses saada viimase ajutise maksejõuetuse korral hüvitist — Tühiselt vallandatud töötajate diskrimineerimine — Euroopa Liidu põhiõiguste harta — Kohaldamisala — Artikkel 20)

15.9.2014   
            
            
               ET
            
            
               Euroopa Liidu Teataja
            
            
               C 315/13
            
         Euroopa Kohtu (viies koda) 10. juuli 2014. aasta otsus (Juzgado de lo Social no1 de Benidormi eelotsusetaotlus – Hispaania) – Víctor Manuel Julián Hernández jt versus Puntal Arquitectura SL jt
   (Kohtuasi C-198/13) (1)
   
   ((Töötajate kaitse tööandja maksejõuetuse korral - Direktiiv 2008/94/EÜ - Kohaldamisala - Tööandja õigus nõuda liikmesriigilt hüvitist töötajale makstud töötasu eest viimase algatatud vallandamise vaidlustamise menetluse ajal alates 60 tööpäeva möödumisest nimetatud kaebuse esitamisest - Õiguse puudumine hüvitisele vallandamise tühisuse korral - Töötaja subrogatsioon tööandja õiguses saada viimase ajutise maksejõuetuse korral hüvitist - Tühiselt vallandatud töötajate diskrimineerimine - Euroopa Liidu põhiõiguste harta - Kohaldamisala - Artikkel 20))
   2014/C 315/19
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social no1 de Benidorm
   
      Põhikohtuasja pooled
   
   
      Hagejad: Víctor Manuel Julián Hernández, Chems Eddine Adel, Jaime Morales Ciudad, Bartolomé Madrid Madrid, Martín Sellé Orozco, Alberto Martí Juan, Said Debbaj
   
      Kostjad: Puntal Arquitectura SL, Obras Alteramar SL, Altea Diseño y Proyectos SL, Ángel Muñoz Sánchez, Vicente Orozco Miro, Subdelegación del Gobierno de España en Alicante
   
      Resolutsioon
   
   Siseriiklik õigusnorm, nagu on kõne all põhikohtuasjas, mille kohaselt võib tööandja nõuda asjaomaselt liikmesriigilt saamata jäänud töötasu maksmist vallandamise vaidlustamise menetluse aja eest alates 60 tööpäeva möödumisest nimetatud vaidlustamisest, ning mille kohaselt juhul, kui tööandja ei ole töötasu maksnud ning on ajutiselt maksevõimetu, võib asjaomane töötaja subrogatsiooni alusel nõuda otse riigilt töötasu maksmist, ei kuulu Euroopa Parlamendi ja nõukogu 22 oktoobri 2008. aasta direktiivi 2008/94/EÜ töötajate kaitse kohta tööandja maksejõuetuse korral kohaldamisalasse, ning seetõttu ei saa seda seoses Euroopa Liidu põhiõiguste hartas, eelkõige selle artiklis 20 ette nähtud põhiõigustega kontrollida.
   
      (1)  ELT C 189, 29.6.2013.